Nematoder mod sørgemyg, 10 mio.
Du vil ofte kunne observere små sorte sørgemyg, der flyver rundt omkring dine potteplanter. Specielt i efteråret kan de være at finde i stort antal indendørs, og de kan være ret irriterende at have flyvende omkring.
Dette produkt består af små mikroskopiske nematoder, der bekæmper sørgemyggens larver i pottejorden.
Efter udvanding af produktet, søger nematoderne selv rundt i jorden efter sørgemyggelarver. Når en larve er fundet, inficeres den og dør. Den døde larve kan i nogle tilfælde fungere som et hylster, hvori nematoderne kan opformere sig.
Nematoderne leveres opblandet i ler til at behandle 10-20 store urtepotter eller ca. 20 m2 jord.
Posens indhold opløses i vand og hældes ud på pottejorden (du bør behandle alle planter i det lokale, hvor der er problemer med voksne myg).